Document ID: 32007R0609

KOMMISSIONENS FORORDNING (EF) Nr. 609/2007
af 1. juni 2007
om tilpasning af visse fiskekvoter for 2007 i henhold til Rådets forordning (EF) nr. 847/96 om supplerende betingelser for forvaltningen af TAC og kvoter fra år til år
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 23, stk. 4,
under henvisning til Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (2), særlig artikel 4, stk. 2, og artikel 5, stk. 1 og 2, og
ud fra følgende betragtninger:
(1)
Ved Rådets forordning (EF) nr. 2270/2004 af 22. december 2004 om fastsættelse af fiskerimulighederne for EF-fiskerfartøjer for visse dybhavsbestande for 2005 og 2006 (3), Rådets forordning (EF) nr. 52/2006 af 22. december 2005 om fastsættelse for 2006 af fiskerimuligheder og dertil knyttede betingelser for visse fiskebestande og grupper af fiskebestande gældende for Østersøen (4) og Rådets forordning (EF) nr. 51/2006 af 22. december 2005 om fastsættelse for 2006 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (5), fastsættes det, hvilke bestande der kan omfattes af foranstaltningerne omhandlet i forordning (EF) nr. 847/96.
(2)
Ved Rådets forordning (EF) nr. 2015/2006 af 19. december 2006 om fastsættelse af EF-fiskerfartøjers fiskerimuligheder for visse dybhavsbestande for 2007 og 2008 (6), Rådets forordning (EF) nr. 1941/2006 af 11. december 2006 om fastsættelse for 2007 af fiskerimuligheder og dertil knyttede betingelser for visse fiskebestande og grupper af fiskebestande gældende for Østersøen (7) og Rådets forordning (EF) nr. 41/2007 af 21. december 2006 om fastsættelse for 2007 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (8), fastsættes der kvoter for visse bestande for 2007.
(3)
Ved Kommissionens forordning (EF) nr. 147/2007 af 15. februar 2007 om justering af visse fiskekvoter fra 2007 til 2012 i henhold til artikel 23, stk. 4, i Rådets forordning (EF) nr. 2371/2002 om bevarelse og bæredygtig udnyttelse af fiskeressourcerne som led i den fælles fiskeripolitik (9) nedsættes visse fiskekvoter for Det Forenede Kongerige og Irland for perioden 2007-2012.
(4)
Visse medlemsstater har i henhold til forordning (EF) nr. 847/96 anmodet om, at en del af deres kvoter for 2006 overføres til det følgende år. De mængder, der er holdt tilbage inden for de grænser, som er fastsat i forordningen, bør lægges til kvoten for 2007.
(5)
På grundlag af artikel 5, stk. 1, i forordning (EF) nr. 847/96 bør medlemsstaternes kvoter for 2006 nedsættes med en mængde svarende til de for meget fangede fisk. På grundlag af artikel 5, stk. 2, i forordning (EF) nr. 847/96 bør der foretages vejede nedsættelser af medlemsstaternes kvoter for 2007, hvis de tilladte landinger i 2006 af visse bestande fastsat ved forordning (EF) nr. 51/2006 og (EF) nr. 52/2006 er overskredet. Sådanne nedsættelser foretages under hensyntagen til de specifikke bestemmelser for bestande, der hører ind under regionale fiskeriorganisationers kompetenceområde.
(6)
Visse medlemsstater har i henhold til forordning (EF) nr. 847/96 bedt om tilladelse til at lande yderligere mængder fisk af visse bestande i 2006. Mængderne ud over de tilladte landinger bør imidlertid fratrækkes deres kvoter for 2007.
(7)
Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
Kvoterne fastsat ved forordning (EF) nr. 2015/2006, (EF) nr. 1941/2006 og (EF) nr. 41/2007 forhøjes som vist i bilag I eller nedsættes som vist i bilag II, jf. dog forordning (EF) nr. 147/2007.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. juni 2007.

Labels: 18
6